Diari Oficial de la Generalitat Valenciana


Sumari del DOGV 2315, del 21-07-1994 (1994/832024)

DECRET 133/1994, de 8 de juliol, del Govern Valencià, pel qual es regulen les ajudes als titulars d'explotacions agrícoles i ramaderes afectades per les altes temperatures de juliol de 1994.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/08/133/dof/vci/html**

### Dades del document

Número de DOGV
:   2315

Data del DOGV
:   21-07-1994

Secció del DOGV
:   DISPOSICIONS GENERALS

Número del document
:   1994/832024


Data del document
:   08-07-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 133/1994, de 8 de juliol, del Govern Valencià, pel qual es regulen les ajudes als titulars d'explotacions agrícoles i ramaderes afectades per les altes temperatures de juliol de 1994. [94/5029]  
L'acció de les altes temperatures registrades en determinades zones de la Comunitat Valenciana unida al fort vent de ponent dels primers dies del mes de juliol han ocasionat danys greus en alguns conreus i morts d'animals a granges avícoles.  
La pujada anormal de temperatures ha incidit, a més, a zones castigades per la sequera, cosa que ha incrementat els danys. Aquests han estat especialment greus en el conreu de raïm de taula de la província d'Alacant, on les pèrdues de collita són molt grans.  
Encara que el conreu de raïm de taula és un dels que presenten major implantació de l'assegurança agrària a la Comunitat Valenciana, aquesta no cobreix els danys causats per les altes temperatures, per la qual cosa nombroses famílies veuran molt disminuïdes les seues fonts d'ingrés en aquesta campanya.  
En el cas de l'avicultura, les altes temperatures mantingudes durant alguns dies han provocat la mort de pollastres amb edats pròximes al sacrifici en tot el territori de la Comunitat Valenciana, amb independència del tipus i les característiques de les granges.  
Per això, a proposta dels consellers d'Economia i Hisenda, i d'Agricultura, Pesca i Alimentació, i amb la deliberació prèvia del Govern Valencià en la reunió del dia 8 de juliol de 1994,  
DECRETE:  
Article primer  
La Conselleria d'Agricultura, Pesca i Alimentació concedirà ajudes econòmiques als titulars d'explotacions agrícoles dedicades al conreu de raïm de taula i als titulars de granges avícoles que hagen estat greument afectades per les altes temperatures de primeries de juliol de 1994.  
Article segon  
Per a poder accedir a les ajudes previstes en aquest Decret, caldrà que l'explotació haja sofert danys en la producció en un percentatge superior al 10%.  
Article tercer  
En el cas de les explotacions de raïm de taula, les ajudes tindran la forma de crèdits subvencionats en la quantia de cinc punts del tipus d'interés, d'acord amb les característiques següents:  
- Quantia màxima del préstec: 500.000 pessetes per hectàrea amb un límit de 35.296.775 de pessetes per agricultor.  
- Termini d'amortització: quatre anys amb un de mancança.  
- Data d'amortització: en tres terminis, els dies 15 de desembre de 1996, 1997 i 1998.  
- Pagament d'interessos: anual.  
Article quart  
En el cas d'explotacions avícoles, les ajudes consistiran en subvencions a fons perdut de l'import total de la valoració de les aus mortes, amb un límit màxim de 200 pessetes per au i de 4.000.000 de pessetes per avicultor.  
Article cinqué  
L'import global màxim de les subvencions pujarà a 3.729.127.404 de pessetes, a càrrec de l'aplicació pressupostària 17.20.31.1471.478.55.6. Si la quantia resultant de les ajudes aprovades superara els totals establerts, es prorratejarà entre les sol·licituds amb dret a subvenció.  
Article sisé  
Se inspeccionaran els danys declarats i en el cas que la diferència entre els danys declarats i els reals siga superior al 20 per cent d'aquests, no es concediran les ajudes previstes en aquest Decret.  
DISPOSICIONS FINALS  
Primera  
Es faculta els Consellers d'Economia i Hisenda, i d'Agricultura, Pesca i Alimentació per a l'elaboració d'un conveni (o l'ampliació dels existents) amb les entitats financeres en el qual s'especifiquen les característiques dels préstecs que es concediran, i per a dictar, en l'àmbit de les competències respectives, les disposicions necessàries per al desplegament del Decret.  
Segona  
Aquest Decret vigirà des de l'endemà de la publicació en el Diari Oficial de la Generalitat Valenciana.  
Valencia, 8 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ  
El conseller d'Agricultura, Pesca i Alimentació,  
JOSEP MARÍA COLL I COMIN


Còpia Permalink ELI